PuTTY
PuTTY е безплатен SSH, Telnet и rlogin клиент. Първоначално замислен като програма за Windows, сега той е достъпен и за Unix базирани операционни системи и Mac OS. Има и неофициални версии за други платформи като Symbian.

Новата версия (0.58 от април 2005) има подобрена поддръжка на UTF и езици, които се ползват от дясно наляво.

Някои от основните функции на PuTTY са:
 Записване на хостове и настройки за употреба след това
 Контрол върху ключовете за криптиране на SSH и версията на протокола
 SCP и SFTP клиенти за командния ред
 Контрол върху препращането на портове със SSH, както и вградено X11 препращане
 Пълна Xterm, VT102 и ECMA-48 терминална емулация
 Поддръжка на сесии – т.е. потребителите могат да запазват настройките си в сесии и извикват при стартирането на програмата

Основни функции 
Основните функции на програмата се виждат в имената на изпълнимите файлове:
 PuTTY – основният Telnet и SSH клиент
 PSCP – SCP клиент за сигурно копиране на файлове от командния ред
 PSFTP – SFTP клиент за трансфери на файлове (подобен на FTP)
 PuTTYtel – Telnet клиент
 Plink – интерфейс от командния ред за PuTTY
 Pageant – агент за автентикация за PuTTY, PSCP и Plink
 PuTTYgen – генератор на RSA и DSA ключове

Източници

Външни препратки 
 Официален сайт

Комуникационен софтуер
Свободен софтуер